Turinys
Rodyklė 🔎︎

# El. paštas

Hipersaito dialogo lango kortelėje El. paštas galima taisyti el. pašto adresų hipersaitus.

Jei norite tai atlikti…

Standartinėje mygtukų juostoje spustelėkite mygtuką Hipersaitas, tada – El. paštas.

## El. laiškas

### Gavėjas

Hipersaitui priskiriamas čia nurodytas el. pašto adresas. Spustelėjus tokį hipersaitą dokumente, bus atvertas el. laiško kūrimo langas su jau įvestu lauke Gavėjas nurodytu adresu.

### Duomenų šaltiniai

Parodomas arba paslepiamas duomenų šaltinio polangis. Gavėjo adresą įvesti galima nutempus el. pašto duomenų lauką iš duomenų šaltinio polangio į lauką Gavėjas.

### Tema

Čia įvedama laiško tema – jis bus įterpta į kuriamo el. laiško temos laukelį.

### Kitos nuostatos

#### Kadras

Įveskite arba iš sąrašo parinkite kadrą, kuriame turi būti atveriamas hipersaito rodomas failas. Jei šį lauką paliksite tuščią, susietas failas bus atveriamas veikiamajame naršyklės lange.

#### Forma

Nustatoma, ar hipersaitas įterpiamas kaip tekstas, ar kaip mygtukas.

#### Įvykiai

Atveriamas makrokomandų priskyrimo dialogo langas, kuriame įvykiams „pelės žymeklis virš objekto“ ar „hipersaito aktyvinimas“ galima priskirti atskirus programinius kodus.

#### Tekstas

Nurodomas matomas hipersaito tekstas arba mygtuko etiketė.

#### Pavadinimas

Čia galima įvesti hipersaito pavadinimą. „LibreOffice“ programa jį įterps kaip gairės NAME reikšmę.